ᱯᱚᱠᱷᱨᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ

ᱯᱚᱠᱷᱨᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ (PU ᱥᱮ PoU) (ᱱᱮᱯᱟᱞᱤ: पोखरा विश्वविद्यालय) ᱫᱚ ᱑᱙᱙᱗ ᱥᱟᱞ (᱒᱐᱕᱔ ᱵᱤ.ᱮᱥ.) ᱨᱮ ᱛᱷᱟᱯᱚᱱ ᱞᱮᱱᱟ ᱟᱨ ᱱᱚᱣᱟ ᱫᱚ ᱱᱮᱯᱟᱞ ᱨᱮᱭᱟᱜ ᱢᱚᱬᱮᱭᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ᱾ ᱱᱚᱣᱟ ᱨᱮᱭᱟᱜ ᱛᱟᱞᱢᱟ ᱚᱯᱷᱤᱥ ᱫᱚ ᱯᱚᱠᱷᱨᱟ, ᱠᱟᱥᱠᱤ ᱦᱚᱱᱚᱛ, ᱜᱚᱱᱰᱚᱠᱤ ᱯᱚᱱᱚᱛ ᱨᱮ ᱢᱮᱱᱟᱜ-ᱟ᱾ ᱯᱩᱨᱵᱟᱱᱪᱚᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶᱛᱮ, PU ᱫᱚ ᱪᱮᱛᱟᱱ ᱥᱮᱪᱮᱫ ᱨᱮᱭᱟᱜ ᱥᱩᱵᱤᱫᱷᱟ ᱵᱟᱹᱲᱛᱤ ᱞᱟᱹᱜᱤᱫ ᱥᱚᱨᱠᱟᱨᱟᱜ ᱢᱤᱫ ᱯᱟᱹᱣᱲᱤ ᱞᱮᱠᱟᱛᱮ ᱵᱮᱱᱟᱣ ᱞᱮᱱᱟ᱾ ᱱᱮᱯᱟᱞ ᱨᱤᱱᱤᱡ ᱯᱨᱚᱫᱷᱟᱱ ᱢᱚᱱᱛᱨᱤ ᱫᱚ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱠᱩᱞᱟᱹᱫᱷᱤᱯᱚᱛᱤ ᱠᱟᱱᱟᱭ ᱟᱨ ᱥᱮᱪᱮᱫ ᱢᱚᱱᱛᱨᱤ ᱫᱚ ᱯᱨᱚ-ᱪᱟᱱᱥᱮᱞᱚᱨ ᱠᱟᱱᱟᱭ᱾ ᱩᱯᱚᱠᱩᱞᱚᱯᱚᱛᱤ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱢᱨᱤᱱᱥᱤᱯᱟᱞ ᱠᱟᱱᱟᱭ᱾ ᱴᱷᱟᱶ ᱯᱚᱠᱷᱨᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱯᱚᱠᱷᱨᱟ ᱥᱚᱦᱚᱨ (ᱯᱨᱤᱛᱷᱣᱤ ᱪᱚᱣᱠ) ᱠᱷᱚᱱ 13 ᱠᱤ.ᱢᱤ. ᱥᱟᱢᱟᱝ ᱥᱮᱫ, ᱠᱟᱥᱠᱤ ᱦᱚᱱᱚᱛ ᱨᱮᱭᱟᱜ ᱯᱚᱠᱷᱨᱟ ᱞᱮᱠᱷᱱᱟᱛᱷ ᱱᱚᱜᱚᱨᱯᱟᱞᱤᱠᱟ, ᱠᱷᱩᱫᱤ-ᱫᱷᱩᱝᱜᱮᱯᱟᱴᱟᱱ ᱨᱮ ᱢᱮᱱᱟᱜ-ᱟ᱾ ᱱᱚᱣᱟ ᱫᱚ ᱦᱤᱢᱟᱞᱚᱭ ᱵᱩᱨᱩ ᱫᱷᱟᱨᱮ ᱛᱮ ᱮᱥᱮᱫ ᱟᱠᱟᱱ ᱞᱮᱠᱷᱱᱟᱛᱷ, ᱥᱮᱵᱮᱱ ᱞᱮᱠ ᱥᱤᱴᱤ ᱨᱮ ᱢᱤᱫ ᱥᱮᱪᱮᱫ ᱠᱚᱢᱯᱞᱮᱠᱥ ᱦᱚᱸᱭ ᱪᱟᱞᱟᱣᱮᱫᱟ᱾ ᱵᱮᱜᱱᱟᱥ ᱡᱷᱤᱞ ᱟᱨ ᱨᱩᱯᱟ ᱡᱷᱤᱞ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱛᱟᱞᱢᱟ ᱚᱯᱷᱤᱥ ᱠᱷᱚᱱ ᱛᱟᱲᱟᱢ ᱦᱚᱨ ᱨᱮ ᱢᱮᱱᱟᱜ-ᱟ᱾ ᱤᱧᱡᱤᱱᱤᱭᱟᱹᱨᱤᱝ ᱤᱥᱠᱩᱞ, ᱦᱮᱞᱛᱷ ᱮᱱᱰ ᱮᱞᱟᱭᱤᱰ ᱥᱟᱭᱮᱱᱥᱮᱥ ᱤᱥᱠᱩᱞ, ᱵᱤᱡᱱᱮᱥ ᱤᱥᱠᱩᱞ, ᱟᱨ ᱰᱮᱵᱷᱞᱚᱯᱢᱮᱱᱴ ᱮᱱᱰ ᱥᱳᱥᱟᱞ ᱤᱧᱡᱤᱱᱤᱭᱟᱹᱨᱤᱝ ᱤᱥᱠᱩᱞ ᱫᱚ ᱠᱷᱩᱫᱤ ᱜᱟᱰᱟ ᱟᱲᱮ ᱨᱮ ᱛᱷᱟᱯᱚᱱᱟᱠᱟᱱ ᱵᱤᱞᱰᱤᱝ ᱠᱚᱨᱮ ᱢᱮᱱᱟᱜ-ᱟ᱾ ᱫᱤᱥᱚᱢ ᱨᱮ ᱟᱭᱢᱟ ᱡᱚᱯᱲᱟᱣ ᱠᱚᱞᱮᱡᱽ ᱠᱚ ᱢᱮᱱᱟᱜ-ᱟ, ᱡᱟᱦᱟᱸ ᱫᱚ ᱟᱭᱢᱟ ᱞᱮᱠᱟᱱᱟᱜ ᱠᱳᱨᱥ ᱠᱚᱠᱚ ᱥᱮᱪᱮᱫᱮᱫ ᱠᱚᱣᱟ᱾ ᱥᱮᱪᱮᱫ ᱮᱢᱚᱜ ᱯᱚᱠᱷᱨᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱑᱙᱙᱗ ᱨᱮᱭᱟᱜ ᱯᱚᱠᱷᱨᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱮᱠᱴ ᱯᱚᱨᱮ ᱠᱷᱚᱱ ᱰᱤᱜᱽᱨᱤ ᱮᱢᱚᱜ ᱮᱦᱚᱵ ᱟᱠᱟᱫᱟ᱾ ᱯᱚᱠᱷᱨᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱯᱩᱱᱭᱟᱹ ᱜᱷᱟᱴᱚᱠ ᱤᱥᱠᱩᱞ ᱢᱮᱱᱟᱜ-ᱟ ᱡᱟᱦᱟᱸ ᱨᱮ ᱵᱮᱪᱮᱞᱚᱨ, ᱢᱟᱥᱴᱟᱨ, ᱟᱨ ᱯᱤ.ᱮᱪ.ᱰᱤ. ᱰᱤᱜᱽᱨᱤ ᱯᱟᱲᱦᱟᱣ ᱠᱚ ᱮᱢᱚᱜ ᱠᱟᱱᱟ᱾ PU ᱥᱟᱶ ᱡᱚᱯᱲᱟᱣ ᱕᱗ ᱜᱚᱴᱟᱝ ᱥᱮᱪᱮᱫ ᱥᱚᱝᱥᱛᱷᱟ ᱠᱚ ᱢᱮᱱᱟᱜ-ᱟ, ᱡᱟᱦᱟᱸ ᱫᱚ ᱵᱮᱪᱮᱞᱚᱨ, ᱢᱟᱥᱴᱟᱨ, ᱮᱢ.ᱯᱷᱤᱞ. ᱟᱨ ᱯᱤ.ᱮᱪ.ᱰᱤ. ᱰᱤᱜᱽᱨᱤ ᱯᱟᱲᱦᱟᱣ ᱠᱚᱠᱚ ᱮᱢᱚᱜ ᱠᱟᱱᱟ᱾ ᱯᱟᱲᱦᱟᱣ ᱨᱮᱭᱟᱜ ᱦᱚᱨᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱥᱮᱢᱮᱥᱴᱟᱨ ᱯᱚᱱᱟᱞᱤᱭ ᱵᱮᱵᱷᱟᱨᱮᱫᱟ᱾ ᱥᱟᱱᱟᱢ ᱵᱮᱪᱮᱞᱚᱨ ᱰᱤᱜᱽᱨᱤ ᱫᱚ ᱯᱩᱱ ᱥᱮᱨᱢᱟ (ᱤᱨᱟᱹᱞ ᱥᱮᱢᱮᱥᱴᱟᱨ) ᱟᱨ ᱢᱟᱥᱴᱟᱨ ᱰᱤᱜᱽᱨᱤ ᱫᱚ ᱵᱟᱨ ᱥᱮᱨᱢᱟ (ᱵᱟᱹᱲᱛᱤ ᱯᱩᱱ ᱥᱮᱢᱮᱥᱴᱟᱨ) ᱨᱮᱭᱟᱜ ᱠᱟᱱᱟ᱾ ᱯᱷᱤᱞᱚᱥᱚᱯᱷᱤ ᱰᱤᱜᱽᱨᱤ ᱞᱟᱹᱜᱤᱫ ᱫᱚ ᱢᱤᱫ ᱟᱨ ᱟᱫᱷᱟ ᱥᱮᱨᱢᱟ (ᱯᱮ ᱥᱮᱢᱮᱥᱴᱟᱨ) ᱯᱟᱲᱦᱟᱣ ᱦᱩᱭᱩᱜ-ᱟ᱾ ᱥᱟᱱᱟᱢ ᱯᱟᱲᱦᱟᱣ ᱠᱚᱨᱮᱭᱟᱜ ᱯᱟᱲᱦᱟᱣ ᱨᱮᱭᱟᱜ ᱢᱟᱫᱷᱭᱚᱢ ᱫᱚ ᱤᱝᱨᱮᱡᱤ ᱠᱟᱱᱟ᱾ ᱯᱩᱱᱭᱟᱹ ᱯᱷᱮᱠᱟᱞᱴᱤ ᱢᱮᱱᱟᱜ-ᱟ: ᱯᱷᱮᱠᱟᱞᱴᱤ ᱚᱯᱷ ᱥᱟᱭᱮᱱᱥᱮᱥ ᱮᱱᱰ ᱴᱮᱠᱱᱚᱞᱚᱡᱤ ᱯᱷᱮᱠᱟᱞᱴᱤ ᱚᱯᱷ ᱢᱮᱱᱮᱡᱢᱮᱱᱴ ᱤᱥᱴᱟᱰᱤᱡᱽ ᱯᱷᱮᱠᱟᱞᱴᱤ ᱚᱯᱷ ᱦᱤᱭᱩᱢᱮᱱᱤᱴᱤᱡᱽ ᱮᱱᱰ ᱥᱳᱥᱟᱞ ᱥᱟᱭᱮᱱᱥᱮᱥ ᱯᱷᱮᱠᱟᱞᱴᱤ ᱚᱯᱷ ᱦᱮᱞᱛᱷ ᱥᱟᱭᱮᱱᱥᱮᱥ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ School of Business